Waldemars hage (Oslo)

Waldemars hage (engelsk: Waldemar's GardenDARK Arkitekter, "Waldemar's Garden" , DARK Arkitekter) er et boligprosjekt (og en adresse) ett kvartal øst for Alexander Kiellands plass på Ila i Oslo, Bydel GrünerløkkaOslo kommune, "Oslo kommune – Bydelsoversikt", Oslo kommune, 22.08.2015. Waldemars hage ble nominert til Statens byggeskikkpris for 2007Per Bjørn Lotherington, «Svartlamon er en av de nominerte», Tidsskeiftet Byggmesteren, 22. april 2007 og har vært nevnt som eksempel på vellykket tilpasning til offentlig regelverk innen boligproduksjon i Indre by i OsloVegard Ramstad, Kristian Ribe, «Boligproduksjonen i indre Oslo» , Tidsskriftet Arkitektur N, utgitt av Norske arkitekters landsforbund, NAL, www.arkitektur.no, 02.03.2017. Boligprosjektet er tegnet av DARK Arkitekter. 

Byggetrinn 1 ligger mellom Hauchs gate i vest og Akerselva i øst. Oppgangene her hadde opprinnelig adresse til gatene de ligger til, men ble senere endret til Waldemars hage 1–6 (løpende, ikke alternerende sider). Byggetrinnet består av en stor seks etasjers «lavblokk» i vinkel med seks tårn med ytterligere fem etasjer. Det var om lag 230 leiligheter ved ferdigstillelsen, men tallet har økt en del på grunn av seksjonering.

Byggetrinn 2, ble ferdigstilt i 2009 med om lag 260 leiligheter. Oppgangene har adresse Darres gate 10-16. Blokkene ligger mellom Darres gate i sør, Waldemar Thranes gate i nord, og Akerselva i øst.

Navnet «Waldemars hage» henspiller til nærheten til Waldemar Thranes gate. Boligprosjektet er kjent for sine høye kvadratmeterpriserKathinka Hartwig, Over 100.000 kroner per kvadratmeter på Oslos «østkant», Dagens Næringsliv, 25.06.2015 og har satt rekordOdd Steinar Parr, "Hett i Waldemars Hage" , Hegnar Online, 13.05.2015 i kvadratmeterpris i Bydel Grünerløkka.

 Kontroverser 

Ved boligprosjektet Waldemars hage er det etter ferdigstillelsen gjennomført en inngjerding av utearealer rundt blokkene, slik at beboerne utenfor ikke får tilgang til boligprosjektets fellesområder mot Akerselva. Boligprosjektet har blitt omtalt som en gated community.Christian Boger, Vegard Velle, «Nabo reagerer på å bli utestengt fra friområder og kaller Waldemars Hage på Ila for en gated community»  VårtOslo, 22.04.2017 Plan- og bygningsetaten i Oslo kommune har uttalt at inngjerdingen av fellesarealer for boligkomplekset ikke strider mot reguleringsbestemmelsene for området.

 Referanser 

Litteratur


Kategori:Veier i Oslo
Kategori:Veier i bydel Grünerløkka
Kategori:Veier på Ila (Oslo)